stanford-oval/wikipedia huggingface dataset:
דיקדיק סולט
תפוצה ובית גידול

דיקדיק סולט הוא יונק תת-אנדמי לקרן אפריקה. טווח התפוצה שלו משתרע על פני מרבית סומליה (כולל סומלילנד ופונטלנד) להוציא את האזור הדרומי, ג'יבוטי, אריתריאה, מזרח, צפון-מזרח ודרום-מזרח אתיופיה, וגלישות קטנות לצפון-מזרח סודאן וקניה.
דיקדיק סולט חי באזורים יבשים יחסית (כולל אזורים מדבריים למחצה כמו מדבר דאנקיל) עם צמחייה עבותה. בתי גידול כאלה מתאפיינים לעיתים קרובות במדרונות סלעיים בגובה 3 ק"מ או במשטחי שיחים נמוכים המנוקדים בעצי שיטה ובסבך דוקרני. הוא מצוי עד גבהים של 2,000 מטר מעל פני הים ביערות דאלו בסומלילנד. בהרגייסה - בירתה של סומלילנד הוא תועד אף בגינות העיר. הטמפרטורות בתחומי מחייתו 20–34 מעלות וכמות המשקעים הממוצעת היא 1,000-100 מילימטר לשנה.
אקולוגיה

דיקדיק סולט הוא בעל חיים פעיל יום, עם שיא פעילות בשעות הבוקר ואחר הצהריים. ביום מעונן או עם מזג אוויר נוח, הדיקדיק יהיה פעיל במשך כל שעות הצהריים לתוך הלילה. על פי רוב, הדיקדיק הוא יונק ביישן וחמקמק. הוא חי בקבוצות משפחתיות קטנות המורכבות מזוג מונוגמי והצאצא שלהם. שני בני הזוג נוטלים חלק בסימון הטריטוריה כדי להרחיק דיקדיקים זרים, אך הזכר לבדו נושא בעול הגנת הטריטוריה מפולשים. הלחימה בין הזכרים סמלית בעיקרה ורק לעיתים נדירות תגרום לפצעים. בתוך הטריטוריה של הדיקדיק יש רשת נתיבים קבועים שנוצרו על ידו בתוך הסבך, ואשר בהם הוא משתמש כדי לנווט את דרכו בצמחייה מאזורי האכלה לאזורי מנוחה. סימון הטריטוריה נעשה על ידי שתן, צואה, ריח, וגירוד עם הקרניים.
לדיקדיק חושים חדים של שמיעה, ריח וראייה. כאשר הדיקדיק מבוהל, הוא זוקף את ציצת השיער שעל מצחו ונמלט בדפוס ריצות של זיג-זג כדי להקשות על הטורף לתופסו. הוא גם נוהג להשמיע את קריאת האזהרה שלו ("דיק-דיק") שהיא גם המקור לשמו. בין טורפיו בקרן אפריקה ניתן למנות צבוע מפוספס, נמר, קרקל, סרוואל, ושלל טורפים גדולים וקטנים.
דיקדיק סולט הוא יונק צמחוני אוכל עשב. תזונתו כולל בין השאר שיחים, ניצנים, פרחים, פירות, ועשבי תיבול. חלק נרחב מתזונתו מבוסס על עלי שיטה. הדיקדיק אינו זקוק למי שתייה ומסתפק בלחות שבצמחים הנאכלים על ידו.
עונת ההזדווגות מתרחשת לאורך כל השנה. עם זאת, הרוב המכריע של הלידות נופל בתחילת וסוף עונת הגשמים. הדיקדיקית ממליטה עופר פעמיים בשנה לאחר תקופת הריון 170–180 ימים. העופר שוקל בעת הלידה 0.8-0.5 ק"ג, והוא שוהה בהחבא בצמחייה לפחות 2–3 שבועות. הדיקדיקית אוכלת את השליה על מנת למנוע מטורפים לאתר את המחבוא באמצעות הריח. בגיל שבוע, העופר כבר מסוגל לאכול מזון מוצק. אף על פי כן, הדיקדיקית מניקה אותו עד גיל 3 או 4 חודשים. בגיל חודש, לעופר הזכר מתחילות לצמוח קרניים. הזכר מגיע לבגרות לאחר 8–9 חודשים, והנקבה מגיעה לבגרות לאחר 6–8 חודשים. העופרים מגיעים לגודלם המלא בגיל 8 חודשים, ומפסיקים לגדול לחלוטין בגיל 12 חודשים. לאחר הבגרות, העופר מסולק מהטריטוריה ללא קשר למינו, והוא מוצא במהירות בן זוג; השניים מקימים יחדיו טריטוריה בלעדית בה הם חיים לאורך כל חייהם.
תוחלת החיים הממוצעת של דיקדיק סולט בטבע נמוכה למדי בגלל הטריפה והיא בסביבות 3–4 שנים בלבד. תוחלת החיים בשבי לעומת זאת עשויה להיות מינימום 10 שנים.
מצב

דיקדיק סולט מסווג על ידי הרשימה האדומה של IUCN במצב השימור ללא חשש (LC), מאחר שלמרות הירידות המקומיות במספריו האוכלוסיות שלו יציבות עדיין בחלקים רבים מטווח התפוצה שלו. אין ראיות המצביעות על ירידה כוללת ברמה הנדרשת עבור העפלה לקטגוריה מאוימת יותר.
הציד לצורך מזון מהווה איום עיקרי עבור הדיקדיק בחלקים מסוימים של תפוצתו. ציד כזה עשוי להיות כבד במיוחד באזורים שבהם ישנם קונפליקטים אזרחיים וצבאיים השכיחים בקרן אפריקה כבר עשרות שנים. בסומליה שבה המצב הפוליטי רעוע מאז 1990, הציד מהווה בין אמצעי הקיום עבור המקומיים, כשהדיקדיק ניצוד עבור בשרו, ועורו מיוצא למדינות המפרץ הסמוכות. בשנות ה-2000 היו דיווחים גם על יצוא של דיקדיקים חיים בתור חיות מחמד או כטרף עבור בזים מאולפים הנמצאים ברשות תושביה העשירים של חצי האי ערב, אך ככל הנראה היה מדובר בתופעה זמנית. השפעה אנושית על בית הגידול של הדיקדיק באמצעות רעיית יתר של בעלי חיים מקומיים משפיעה על הדיקדיק בכל רחבי צפון-מזרח אפריקה, ונמסר שהיא בין הגורמים לפיחות שחל במספרי הדיקדיק בג'יבוטי.
דיקדיק סולט מצוי במספר אזורים מוגנים (בעיקר בפארקים לאומיים שונים באתיופיה). בסומלילנד שבה המצב הפוליטי יציב יחסית לשאר סומליה, דווח שהמין די נפוץ, ומקומיים טענו שהם אינם צדים אותו; בנוסף, הנדירות היחסית של כלבי בית פראיים ברחבי סומלילנד מהווה גורם חיובי עבורו.
האוכלוסייה העולמית של דיקדיק סולט הוערכה בשנת 1999 בכ-485,600 פרטים, בהתבסס על צפיפות ממוצעת של שני דיקדיקים לקמ"ר על פני שטח של 242,800 קמ"ר. צפיפויות האוכלוסייה משתנות בין האזורים: באזור אוגדן שבאתיופיה ובסומלילנד הוא נפוץ למדי, ומצוי באופן דליל בצפון אריתריאה. בג'יבוטי מספריו פחתו בעשורים האחרונים.
הערות שוליים

↑  דיקדיק סולט באתר הרשימה האדומה של IUCN
| צבאיים |
| --- | --- | --- |
| אנטילופות ערבה | אנטילופות ערבה |  |
| צבי | צבי הנגב • צבי מצוי • צבי הודי • צבי קווייר • צבי רים • צבי ספיקי • צבי הזפק • צבי החול • צבי ארלנג'ר • צבי ערבי |    |
| צבי אמיתי | צבי תומסון • צבי מונגאלה • צבי אדום חזית • צבי הוגלין • צבי אדום |    |
| צבי דק-צוואר | צבי יחמורי • צבי גראנט • צבי סומרינג |    |
| צבי קלארק | צבי קלארק |    |
| צבי ג'ירפי | צבי ג'ירפי |    |
| אנטילופה הודית | אנטילופה הודית |    |
| דלגן | דלגן |    |
| צבי יעלי | צבי יעלי פרז'וואלסקי • צבי יעלי מונגולי • צבי יעלי טיבטי |    |
| סאיגות | סאיגות |    |
| סאיגה | סאיגה |    |
| אנטילופות סבך | אנטילופות סבך |    |
| אוריבי | אוריבי |    |
| צבי הסלעים | צבי הסלעים |    |
| אנטילופה ננסית | דלקרן המושק • אנטילופה מלכותית • אנטילופת בייטס |  |
| דיקדיק | דיקדיק גינתר • דיקדיק קירקי • דיקדיק כסוף • דיקדיק סולט |  |
| דוקרן | דוקרן הסטינבוק • דוקרן הכף • דוקרן שארפי |  |
| אנטילופת ביירה | אנטילופת ביירה |  |
איור של תת-המין דיקדיק פיליפ.
דיקדיק סולט זכר באתיופיה.
דיקדיק סולט בבית גידול אופייני.
איור של דיקדיק סולט משנת 1894.
ד'תשי"ז

ד'תשי"ז (4717)  היא שנה עברית  אשר  החלה ביום א' בתשרי, אור ל-8 בספטמבר 956 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 957. שנה מסוג בשה, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דפוס רדלהיים

שער סידור 'שפה ברורה' שהודפס בבית הדפוס על ידי וולף היידנהיים
דפוס רדלהיים היה אחד מבתי הדפוס היהודיים החשובים והמשפיעים באירופה במאות ה-18 וה-19. בית הדפוס נוסד ונוהל על ידי וולף היידנהיים (רוו"ה) עד לפטירתו.
היסטוריה

בית הדפוס נוסד בשנת 1799 בעיירה רדלהיים, פרבר קטן של פרנקפורט על נהר המיין, גרמניה. הקמת בית הדפוס התאפשרה בסיועו של חוקר בשם 'בריידנבך' שהשיג מהרוזן של סולמס-רודלהיים, תנאים נוחים ורישיון להקים בית דפוס ברדלהיים. יחד הם פתחו את בית הדפוס בשותפות כשהם עוברים להתגורר ברדלהיים.
היידנהיים החל מיד להדפיס מהדורה של מחזור, מה שלימים נקרא 'מחזור רדלהיים', שכלל פירוש עברי שכתב בעצמו ותרגום גרמני שלו ושל בריידנבך (1800). לצורך ההדפסה, ועל מנת להגיה את המחזור מכל טעות, הם השיגו כתבי יד עתיקים, ביניהם אחד משנת 1258, וכן מהדורות איטלקיות וגרמניות קדומות.
בשנת-1806, לאחר שפרש בריידנבך מניהול בית הדפוס, נשאר היידנהיים לבעלים יחיד. כשהוא ממשיך להוציא לאור ספרים שונים על הדקדוק העברי, ועוד.
דפוס רדלהיים היה מפורסם בהוצאת ספרים באיכות גבוהה, בהם סידורי תפילה, חומשים, תלמודים, וכתבים תורניים נוספים. הספרים שהודפסו בבית הדפוס זכו להערכה רבה בשל הדיוק, האסתטיקה והבהירות שלהם. הספרים שהופקו ברדלהיים היו ידועים גם בשימוש בפונטים מיוחדים, שהפכו לסימן היכר של דפוס רדלהיים.
כאמור, בית הדפוס רדלהיים נוהל מיום הקמתו על ידי וולף היידנהיים, ולאחר פטירתו נקנה על ידי "מ.(מנחם) לעהרבערגער". שבפועל מלאכת הדפוס המשיכה להתנהל תחת זליגמן בר, שהמשיך בעצמו לההדיר סידורים וספרים שונים. כן המשיך להוציא את הסידורים הישנים של רוו"ה, שהם בעיקר 'שפת אמת' ו'שפה ברורה' (שיצאו לאור פעם ראשונה בשנת תקס"ו), וכן את כל הספרים שבית הדפוס הוציא קודם זמנו של זליגמן בר. לאחר שמנחם נפטר בית הדפוס עבר לבעלות י. לעהרבערגער בנו.
בית הדפוס נהרס על ידי הנאצים במלחמת העולם השנייה, אך עד היום ספרים וסידורים שונים שהודפסו בבית הדפוס, נחשבים לנדירים ויקרים.
היחס לספריו

דפוס רדלהיים שימש מרכז להפצת ספרות יהודית בכל רחבי אירופה והיה אחד ממוקדי התרבות והלימוד היהודיים של התקופה. הספרים שהודפסו ברדלהיים הפכו לסטנדרט בקהילות יהודיות רבות והשפיעו רבות על תפיסת העולם הלימודית והתפילתית של יהודים באירופה.
היחס לספריו > סידור רדלהיים

אחד מהספרים הבולטים יותר שהודפוס בבית הדפוס, הוא סידור שערך היידנהיים עצמו, שנקרא בשם 'שפה ברורה', ונודע גם בשם 'סידור רדלהיים'. סידור זה היה אחד מהסידורים הראשונים שכללו נוסח מדויק, פירושים והערות שוליים שהפכו אותו לנגיש ומובן יותר למשתמשים. סידור זה הפך לפופולרי מאוד בקרב קהילות אשכנזיות רבות והשפיע רבות על תפילות ותכני הדת.
אמנם, על אף ההשפה והתפוצה הגדולה לסידורים ולמחזורים אלו, אך יהודי פרנקפורט שנודעו בשמרנותם גם בתחום המנהג ונוסח התפילה, והקפדה על נוסחי תפילה עתיקים, התנגדו ל'סידורי רדלהיים' בגלל השינויים שנערכו בהם, לדוגמה הכנסת "בריך שמיה" לסדר התפילה.
כמו כן, יש שמתחו ביקורת על נוסח סידורו, הן משום ששינה מהנוסח המקובל בהסתמך על יצחק סטנוב, שנחשד כזייפן וכמשכיל, והן משום שעירב בין נוסח אשכנז המערבי לנוסח פולין.
ספרים בולטים

בבית הדפוס הודפסו במהלך השנים מאות ואלפי ספרים, בין היתר נודעו הספרים:
חמשה חומשי תורה - עם ביאורו של הרב יקותיאל הכהן ("יהב"י הנקדן") יחד עם הוספות שלו; חומשים אלו היו נחשבים כמדויקים ביותר, ותנ"ך קורן הסתמך על נוסחו.
מחזור תפילה - נדפסו בתשעה כרכים וכללו ביאור של וולף היינדהיים על הפיוטים.
הערות שוליים

↑  ראו כאן.
↑  ראו כאן.
↑  Lot 11 - Genazym Auctions, Genazym Auctions, ‏3 במרץ 2024
↑  עיין בנימין שלמה המבורגר, "הגהת נוסח התפילה לפי סידורים קדומים", ירושתנו ו (תשע"ב), עמ' רסג, באתר היברובוקס.
↑  מבוא למנהגי אשכנז באתר מכון מורשת אשכנז.
↑  עד גילוי כתר ארם צובא, והדפסת תנ"ך מדויק ע"פ כתר ארם צובא וכתבי יד מדויקים נוספים על ידי הרב מרדכי ברויאר.
וולך היידנהיים
זליגמן בר
דפוס רוזנפלד (חיפה)

דפוס רוזנפלד היה בית דפוס בחיפה בו פרצה שביתה שהשפיעה על יחסי הכוחות בין מעמד הפועלים לבין המעמד האזרחי והיוותה נדבך בהפיכת חיפה ל"חיפה האדומה".
תולדות בית הדפוס

חיים רוזנפלד פתח את בית הדפוס שלו ב-1903 בדרך אלנבי 25 בעיר התחתית בחיפה. שני בניו, יעקב ואברהם, הצטרפו אליו ב-1920 והשם שונה ל"אחים רוזנפלד". באותה עת היו בחיפה מספר מועט של בתי דפוס וביניהם כשלושה בתי דפוס בבעלות יהודית.
השביתה

בשנות ה-20 של המאה ה-20 עבדו בבית הדפוס פועלים יהודים ופועלים ערבים. כמו כן הועסקו חניכים יהודים. במחצית השנייה של 1922 החלה האטה כלכלית בארץ ישראל. בעלי בית הדפוס החליטו לקצץ למחצית את פעילות בית הדפוס ובמקום לפטר חצי מהפועלים, לקצץ משכרם את מחציתם. פעולה זאת עברה בשקט מצד הפועלים, שכן אם היו מתפטרים על רקע זה, לא מן הנמנע שהיו נשארים מובטלים.

במרץ 1923 החליטו בעלי בית הדפוס לקצץ 20% נוספים ממשכורת העובדים. מפ"ח (מועצת פועלי חיפה) נזעקה לטפל בעניין ואחרי משא ומתן של דוד כהן, המזכיר הראשון של מפ"ח, עם בעלי בית הדפוס הוחלט להפחית את השכר ב-10% בלבד. ביוני אותה שנה, לאחר שמצבו הפיננסי של בית הדפוס הורע, החליטו בעלי בית הדפוס לפטר עובדים. שוב התערבה מפ"ח והוחלט לצמצם את יום העבודה ובלבד שלא יפוטרו עובדים. לאחר כמה חודשים פוטר אחד החניכים. הפועלים פנו שוב למפ"ח וזאת הכריזה שאם לא תוחזר העבודה לתקנה היא תנקוט צעדים כנגד הבעלים.

באוקטובר 1923 קיבל בית הדפוס הזמנה דחופה מהנהלת הרכבת. לצורך ביצוע ההזמנה החליטה ההנהלה לגייס עובד זמני בשכר נמוך ולא לתת עבודה נוספת לעובדי בית הדפוס. העובדים היהודים נזעקו שכן העובד החדש היה לא רק זמני אלא גם לא יהודי. שוב התערבה מפ"ח אך הבעלים זילזלו בהתערבות וטענו שהם בעלי בית הדפוס ומשום כך זכותם לעשות בו כרצונם. מפ"ח מצידה ניסתה עוד לפשר בין העובדים להנהלה, אך העובדים היהודים, חברי ההסתדרות, הכריזו לבסוף על שביתה. זאת בניגוד לדעת מפ"ח. העובדים מנעו את כניסתו של העובד החדש ואילו ההנהלה קראה למשטרה על מנת לפזר את ההפגנה הקטנה. המשטרה אמנם עצרה את המפגינים אך שחררה אותם במהרה. מנהיגי מפ"ח "נגררו" לעימות שמלכתחילה ניסו לפשר בו בין הניצים. התערבות המשטרה הבריטית בסכסוך עבודה בין יהודים עוררה אהדה כלפי השובתים בקרב הציבור העברי בחיפה. מפ"ח פרסמה כרוז ובו טענה שסיפור השביתה קשור לכיבוש העבודה ובכך הפכה את הסכסוך המקומי הקטן לאירוע בעל ממדים לאומיים. כתוצאה מלחצים שהפעילה מפ"ח החלו גורמים ציוניים, כפרדריק קיש, לדון עם הממשל המרכזי בירושלים. אספת מאות פועלים שארגנה מפ"ח ביססה את מעמדה של תנועת העבודה וההסתדרות בחיפה. קריאה לפועלים ממקומות עבודה אחרים להצטרף לפועלי בבית הדפוס והטלת חרם צרכני על בית הדפוס הגבירו את הלחץ. משפחת רוזנפלד, מצידה, פנתה לחוגים האזרחיים בבקשת תמיכה.

השביתה עצמה אמנם נכשלה, אך השביתה שרטטה את גבולות מאבקי העובדים, סולידריות בין פועלים ומעמדה המיוחד של מפ"ח בהסתדרות.
אחרית דבר

בית הדפוס המשיך להתקיים עד מלחמת העצמאות עת נמכר לשמואל ברגמן, שהיה שותף בבית הדפוס מאז 1924, והוא פועל עד היום (נכון ל-2018), בשם "אבי משה ברגמן" במקום בו שכן מאז הקמתו ב-1903 בדרך אלנבי 25.
לקריאה נוספת

שבתאי גל-און ויאיר ספרן, אומנויות הדפוס בחיפה - דורות מספרים - מאה שנות דפוס בחיפה, דצמבר 2004
דוד דה פריס, הפוליטיקה של יחסי עבודה בארץ-ישראל בראשית תקופת המנדט: אנטומיה של שביתת רוזנפלד, חיפה 1923, בתוך: יוסי בן-ארצי, עורך, חיפה: היסטוריה מקומית (חיפה: אוניברסיטת חיפה וזמורה-ביתן, 1998), 181-146.
הערות שוליים

↑  ספרן, אומנויות הדפוס בחיפה
↑  בעת ההיא נקרא הרחוב "הדרך אל המנזר" או "דרך המנזר".
↑  בילצקי מזכיר שגם "דפוס אנפיר הערבי היה נתמך בידי ההנהלה הציונית".
↑  אמציה פלד, רחוב דוד כהן, בתוך "מדריך רחובות חיפה", באתר האינטרנט של עיריית חיפה
↑  ידיעות חיפה, דואר היום, 22 באוקטובר 1923
↑  על השביתה בבית-דפוס רוזנפלד, דואר היום, 6 בנובמבר 1923
↑  על שם בנו משה שנפל במלחמת העצמאות.
ד'תשט"ו

ד'תשט"ו (4715)  היא שנה עברית  אשר  החלה ביום א' בתשרי, אור ל-2 בספטמבר 954 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 955. שנה מסוג זחג, היא מעוברת, ואורכה 383 ימים. זו שנה רביעית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דיסקוגרפיה של פאניק! אט דה דיסקו

| דיסקוגרפיה של פאניק! אט דה דיסקו |
| --- | --- |
 
 אלבומי אולפן ↙:  4
 אלבומי הופעה ↙:  3
 אלבומי אוסף ↙:  2
 מיני-אלבומים ↙:  1
 סינגלים ↙:  13
 וידאו קליפים ↙:  14
 הערות שוליים
הדיסקוגרפיה של הלהקה האמריקאית פאניק! אט דה דיסקו כוללת ארבעה אלבומי אולפן, שני אלבומי אוסף, שלושה אלבומי הופעה חיה, שלושה עשר סינגלים וארבעה עשר וידאו קליפים.
אלבום הבכורה של הלהקה, "A Fever You Can't Sweat Out", שיצא לאור בשנת 2005, הגיע למקום ה-13 במצעד האלבומים של ארצות הברית בילבורד 200, ומכר מעל ל-2.2 מיליון עותקים ברחבי העולם עד שנת 2011. האלבום השני של הלהקה, "Pretty. Odd.‎", יצא לאור במרץ 2008 הגיע למקום השני במצעד האלבומים האמריקאי. שלוש שנים מאוחר יותר, במרץ 2011, יצא לאור אלבום האולפן השלישי של הלהקה, "Vices & Virtues", שהגיע למקום השביעי במצעד האלבומים של ארצות הברית. האלבום הרביעי של הלהקה, "Too Weird to Live, Too Rare to Die!‎", יצא לאור באוקטובר 2013 והגיע למקום השני בארצות הברית, שם מכר כ-84,000 עותקים בשבוע הראשון להוצאתו.
אלבומים > אלבומי אולפן

| שנה | פרטי אלבום | מיקומי שיא> ארצות הברית | מיקומי שיא> אוסטרליה  | מיקומי שיא> אוסטריה  | מיקומי שיא> קנדה | מיקומי שיא> מקסיקו  | מיקומי שיא> הולנד  | מיקומי שיא> ניו זילנד  | מיקומי שיא> שוודיה  | מיקומי שיא> שווייץ  | מיקומי שיא> בריטניה  | תארים |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | A Fever You Can't Sweat Out יצא לאור: 27 בספטמבר 2005  חברת תקליטים: Decaydance/Fueled by Ramen | 13 | 11 | 37 | — | — | 41 | 7 | 26 | 63 | 17 |  אוסטרליה: פלטינה  בריטניה: פלטינה  ארצות הברית: פלטינה |  |  |
| 2008 | Pretty. Odd.‎ יצא לאור: 21 במרץ 2008  חברת תקליטים: Decaydance/Fueled by Ramen | 2 | 1 | 5 | 2 | 65 | 41 | 5 | 35 | 71 | 2 |  בריטניה: זהב |  |  |
| 2011 | Vices & Virtues יצא לאור: 22 במרץ 2011  חברת תקליטים: Decaydance/Fueled by Ramen | 7 | 6 | 51 | 17 | 59 | 76 | 21 | — | 90 | 29 |  |  |  |
| 2013 | Too Weird to Live, Too Rare to Die!‎ יצא לאור: 8 באוקטובר 2013  חברת תקליטים: Decaydance/Fueled by Ramen | 2 | 26 | 70 | 8 | — | 77 | 15 | — | — | 10 |  |  |  |
| 2016 | Death of a Bachelor יצא לאור: 15 בינואר 2016  חברת תקליטים: DCD2/Fueled by Ramen | — | — | — | — | — | — | — | — | — | — |  |  |  |
"—" מסמל אלבום שלא דורג.
אלבומים > אלבומי הופעה

| שנה | פרטי אלבום |
| --- | --- |
2006: Live Session (iTunes Exclusive)‎  (הורדה בלבד) יצא לאור: 13 ביוני 2006  חברת תקליטים: Decaydance Records/Fueled by Ramen
2008: ...Live in Chicago יצא לאור: 2 בדצמבר 2008  חברת תקליטים: Decaydance Records/Fueled by Ramen
2011: iTunes Live  (הורדה בלבד) יצא לאור: 27 בספטמבר 2011  חברת תקליטים: Decaydance Records/Fueled by Ramen
אלבומים > אוספים

| שנה | פרטי אלבום |
| --- | --- |
2008: Introducing... Panic at the Disco  (הורדה בלבד) יצא לאור: 19 במאי 2008  חברת תקליטים: Decaydance Records/Fueled by Ramen
2011: Panic! at the Disco Video Catalog  (הורדה בלבד) יצא לאור: 1 במרץ 2011  חברת תקליטים: Decaydance Records/Fueled by Ramen
סינגלים

| שנה | שם הסינגל | מיקומי שיא> ארצות הברית | מיקומי שיא> ארצות הברית -  אלטרנטיבי | מיקומי שיא> אוסטרליה  | מיקומי שיא> קנדה | מיקומי שיא> גרמניה | מיקומי שיא> אירלנד | מיקומי שיא> הולנד | מיקומי שיא> ניו זילנד | מיקומי שיא> פורטוגל | מיקומי שיא> בריטניה  | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
|  2005 | "The Only Difference Between Martyrdom and Suicide Is Press Coverage" | 77 | 5 | — | — | — | — | — | — | — | — |  | A Fever You Can't Sweat Out |
| 2006 | "I Write Sins Not Tragedies" | 7 | 12 | 12 | — | 66 | 50 | 45 | 5 | 16 | 25 |  ארצות הברית: פלטינה | A Fever You Can't Sweat Out |
| 2006 | "But It's Better If You Do" | 104 | — | 15 | — | — | — | 89 | 10 | — | 23 |  | A Fever You Can't Sweat Out |
| 2006 | "Lying Is the Most Fun a Girl Can Have Without Taking Her Clothes Off" | 104 | 28 | 26 | — | — | — | — | 33 | — | 39 |  | A Fever You Can't Sweat Out |
|  2007 | "Build God, Then We'll Talk" | — | — | — | — | — | — | — | — | — | — |  | A Fever You Can't Sweat Out |
| 2008 | "Nine in the Afternoon" | 51 | 8 | 19 | 48 | — | 39 | 86 | 28 | 13 | 13 |  ארצות הברית: זהב  אוסטרליה: זהב | Pretty. Odd.‎ |
| 2008 | "Mad as Rabbits" | — | — | — | — | — | — | — | — | — | — |  | Pretty. Odd.‎ |
| 2008 | "That Green Gentleman (Things Have Changed)‎" | — | — | — | — | — | — | — | — | — | 96 |  | Pretty. Odd.‎ |
| 2008 | "Northern Downpour" | — | — | — | — | — | — | — | — | — | — |  | Pretty. Odd.‎ |
| 2009 | "New Perspective" | 104 | — | 69 | 78 | — | — | — | — | — | — |  | Jennifer's Body soundtrack |
| 2011 | "The Ballad of Mona Lisa" | 89 | 24 | 21 | — | — | — | — | — | — | 43 |  אוסטרליה: זהב | Vices & Virtues |
| 2011 | "C'mon" (עם פאן.) | — | — | — | — | — | — | — | — | — | — |  |  |
| 2011 | "Ready to Go (Get Me Out of My Mind)‎" | — | — | 69 | — | — | — | — | — | — | — |  | Vices & Virtues |
| 2011 | "Mercenary" | — | — | — | — | — | — | — | — | — | — |  | Batman: Arkham City – The Album |
|  2012 | "Let's Kill Tonight" | — | — | — | — | — | — | — | — | — | — |  | Vices & Virtues |
| 2013 | "Miss Jackson" | 68 | 7 | — | 73 | — | — | — | — | — | 61 |  | Too Weird to Live, Too Rare to Die!‎ |
| 2013 | "This Is Gospel" | 87 | 25 | — | 95 | — | — | — | — | — | 179 |  | Too Weird to Live, Too Rare to Die!‎ |
| 2013 | "Girls/Girls/Boys" | — | — | — | — | — | — | — | — | — | — |  | Too Weird to Live, Too Rare to Die!‎ |
| 2015 | "Hallelujah" | 40 | 16 | — | 72 | — | — | — | — | — | 81 |  | Death of a Bachelor |
| 2015 | "Victorious" | 103 | 38 | — | — | — | — | — | — | — | 194 |  | Death of a Bachelor |
| 2015 | "Emperor's New Clothes" | — | — | — | — | — | — | — | — | — | — |  | Death of a Bachelor |
דיסקוגרפיה של פול מקרטני

| דיסקוגרפיה של פול מקרטני |
| --- | --- |
 
 אלבומי אולפן ↙:  25
 אלבומי הופעה ↙:  9
 אלבומי אוסף ↙:  4
 סינגלים ↙:  77
 וידאו קליפים ↙:  56
 אלבומי וידאו ↙:  13
 מוזיקה קלאסית ↙:  7
 מוזיקה אלקטרונית ↙:  5
סר ג'יימס פול מקרטני (באנגלית: Sir James Paul McCartney; נולד ב-18 ביוני 1942) הוא מוזיקאי וזמר-יוצר בריטי. מקרטני ידוע בעיקר בזכות היותו חבר בלהקת הרוק הביטלס, הנחשבת בעיני רבים להרכב המוזיקלי החשוב והמשפיע ביותר במאה ה-20.
לאחר התפרקות להקת הביטלס, מקרטני פנה לקריירת סולו ושיתופי פעולה עם מוזיקאים שונים, והיה ממקימי להקת Wings ‏עמה זכה להצלחה רבה. לצד פעילותו המתמשכת בתחום מוזיקת הפופ עסק מקרטני בהלחנת יצירות קלאסיות ומוזיקה אלקטרונית.
אלבומים > מוזיקה קלאסית

| שנה | אלבום | מיקומי שיא> בריטניה | מיקומי שיא> ארצות הברית |
| --- | --- | --- | --- |
| 1991 | Paul McCartney's Liverpool Oratorio (עם קרל דייוויס) יצא לאור: 7 באוקטובר 1991 | — | 177 |
| 1997 | Standing Stone יצא לאור: 29 בספטמבר 1997 | — | 194 |
| 1999 | Working Classical יצא לאור: 1 בנובמבר 1999 | — | — |
| 2006 | Ecce Cor Meum יצא לאור: 25 בספטמבר 2006 | 141 | — |
| 2011 | Ocean's Kingdom יצא לאור: 3 באוקטובר 2011 (בריטניה), 4 באוקטובר 2011 (ארצות הברית) | — | 143 |
אלבומים > אלבומים אחרים

| שנה | אלבום | מיקומי שיא> בריטניה |
| --- | --- | --- |
| 1967 | The Family Way יצא לאור: 6 בינואר 1967 | — |
| 1977 | Thrillington (Percy "Thrills" Thrillington) יצא לאור: 29 באפריל 1977 | — |
| 1993 | Strawberries Oceans Ships Forest (The Fireman) יצא לאור: 15 בנובמבר 1993 | — |
| 1998 | Rushes (The Fireman) יצא לאור: 21 בספטמבר 1998 | — |
| 2000 | Liverpool Sound Collage יצא לאור: 21 באוגוסט 2000 | — |
| 2005 | Twin Freaks (עם The Freelance Hellraiser) יצא לאור: 13 ביוני 2005 | — |
| 2008 | Electric Arguments (The Fireman) יצא לאור: 24 בנובמבר 2008 | 79 |
אלבומים > אלבומי הופעה

| שנה | אלבום | מיקומי שיא> בריטניה | מיקומי שיא> גרמניה | מיקומי שיא> יפן | מיקומי שיא> נורווגיה | מיקומי שיא> ניו זילנד | מיקומי שיא> שוודיה | מיקומי שיא> שווייץ | מיקומי שיא> ארצות הברית | תואר |
| --- | --- | --- | --- | --- | --- | --- | --- | --- | --- | --- |
| 1976 | Wings over America (להקת Wings) יצא לאור: 10 בדצמבר 1976 | 8 | 9 | 4 | 7 | 3 | 33 | — | 1 |  בריטניה: זהב  קנדה: פלטינה  ארצות הברית: פלטינה |
| 1990 | Tripping the Live Fantastic יצא לאור: 5 בנובמבר 1990 | 17 | — | 12 | — | — | — | — | 26 |  בריטניה: זהב |
| 1990 | Highlights יצא לאור: 12 בנובמבר 1990 | — | 28 | — | 18 | 21 | 27 | 27 | 141 |  ארצות הברית: פלטינה |
| 1991 | (Unplugged (The Official Bootleg יצא לאור: 20 במאי 1991 | 7 | — | 24 | 13 | — | 20 | 39 | 14 |  |
| 1993 | Paul is Live יצא לאור: 8 בנובמבר 1993  חברת תקליטים: פרלופון, קפיטול, EMI | 34 | 44 | 16 | — | — | 23 | — | 78 |  |
| 2002 | .Back in the U.S יצא לאור: 11 בנובמבר 2002  חברת תקליטים: קפיטול, EMI | — | — | — | 4 | — | — | — | 8 |  קנדה: 2 x פלטינה  יפן: זהב  ארצות הברית: 2 x פלטינה |
| 2003 | Back in the World Live יצא לאור: 17 במרץ 2003  חברת תקליטים: פרלופון, EMI | 5 | 10 | 196 | — | — | 12 | 68 | — |  בריטניה: זהב |
| 2009 | Good Evening New York City יצא לאור: 17 בנובמבר 2009  חברת תקליטים: Hear Music, Mercury | 28 | 54 | 18 | 8 | — | 29 | — | 16 |  בריטניה: כסף  ארצות הברית: זהב |
אלבומים > אלבומי אוסף

| שנה | אלבום | מיקומי שיא> בריטניה | מיקומי שיא> אוסטרליה | מיקומי שיא> אוסטריה | מיקומי שיא> גרמניה | מיקומי שיא> יפן | מיקומי שיא> הולנד | מיקומי שיא> נורווגיה | מיקומי שיא> ניו זילנד | מיקומי שיא> שוודיה | מיקומי שיא> ארצות הברית | תואר |
| --- | --- | --- | --- | --- | --- | --- | --- | --- | --- | --- | --- | --- |
| 1978 | Wings Greatest (להקת Wings) יצא לאור: 2 בנובמבר 1978 | 5 | 8 | — | 18 | 24 | 8 | 20 | 16 | 32 | 29 |  בריטניה: פלטינה  קנדה: פלטינה  ארצות הברית: פלטינה |
| 1987 | !All the Best יצא לאור: 2 בנובמבר 1987 | 2 | 8 | 23 | 9 | 11 | 10 | 39 | 5 | 7 | 62 |  בריטניה: 3 x פלטינה  אוסטריה: זהב  קנדה: זהב  צרפת: זהב  ארצות הברית: 2 x פלטינה |
| 2001 | Wingspan: Hits and History יצא לאור: 7 במאי 2001 | 5 | 14 | 28 | 20 | 13 | 32 | 5 | 13 | 49 | 2 |  בריטניה: זהב  אוסטריה: זהב  ארצות הברית: 2 x פלטינה |
| 2016 | Pure McCartney יצא לאור: 10 ביוני 2016 | 3 | 26 | 14 | 7 | 4 | 7 | 26 | 15 | 50 | 15 |  |
ד'תשי"ב

ד'תשי"ב (4712)  היא שנה עברית  אשר  החלה ביום א' בתשרי, אור ל-4 בספטמבר 951 (לפי הלוח היוליאני, שהיה נהוג אז), והסתיימה ביום כ"ט באלול, 22 בספטמבר 952. שנה מסוג השג, היא מעוברת, ואורכה 385 ימים. זו שנה ראשונה לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל